Skæhkeren sijte

Skæhkeren sijte eller Skjækerfjell reinbeitedistrikt er en sørsamisk sijte og et reinbeitedistrikt i kommunene Snåsa, Steinkjer og Verdal i Nord-Trøndelag. Distriktet avgrenses i nord av elvene Jørstadelva og Imsa og sjøen Grøningen, i sørøst av riksgrensen mot Sverige, i vest av Snåsavatnet og Nordlandsbanen og i sør av Helgåa og Verdalselva.

Sijten dekker et område på 2 380 km² og det er fem siidaandeler i sijten. Sør for distriktet ligger Gaske-laanten sijte, i nord ligger Låarten sijte. Over grensen mot Sverige grenser distriktet til Kalls og Njaarke samebyer. Årsrytmen i beitemønsteret i området går øst-vest; med sommer- og høstbeiter inne i fjellet, og vinter- og vårbeite i Roktdalen og den vestlige delen. Blåfjella-Skjækerfjella nasjonalpark og Skjækra landskapsvernområde ligger delvis innenfor reinbeitedistriktet. Distriktet har vært skeptiske til etableringen av og forvaltningsplan for nasjonalparken, som de mener at ikke ivaretar reindriftsinteressene.<ref>[http://www.nibr.no/filer/2005-111.pdf E.I. Falleth: Evaluering av forvaltningsforsøket i Blåfjella-Skjækerfjella/Låarte–Skæhkere nasjonalpark]; NIBR notat 2005:111</ref>Gro B. Ween. «Blåfjella-Skjækerfjell nasjonalpark: Naturforvaltning som produksjon av natur/sted». Norsk antropologisk tidsskrift, hefte 1/2, 2009

Både den sørsamiske navnet Skæhkere og det norske navnet Skjækerfjell er det samme landskapsnavnet, som dekker et fjellområde rundt Skjækervatnet og fjellet Skjækerhatten. Navnet skrives Skæhkere i nominativ, og med en tilføyd genitivs-n i sammenstillinger som Skæhkeren sijte''.

Reineiere i distriktet er også eiere av håndverksbedriften Wilks design.

Referanser 

Snåsa
Steinkjer
Verdal
Sørsamisk reindrift